sagorsarker/bangla-wikipedia huggingface dataset:
ইমাদপুর ইউনিয়ন

১৭ নং ইমাদপুর ইউনিয়ন বাংলাদেশের রংপুর বিভাগের রংপুর জেলার মিঠাপুকুর উপজেলার অন্তর্গত একটি ইউনিয়ন পরিষদ। এটি ৩১.৮৯ বর্গকিমি (১২.৩১ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৭,২৫৮ জন। ইউনিয়নটিতে মোট গ্রামের সংখ্যা ১৩টি ও মৌজার সংখ্যা ৯টি।
বর্তমান চেয়ারম্যান মোঃ শফিকুল ইসলাম
তেতুলিয়া,ফরিদপুর, তৈয়বপুর, পদ্মপুকুর, ইমাদপুর, রহমতপুর, রাধাকৃষ্ণপুর ও মির্জাপুর দিগর।
১৭ নং ইমাদপুর ইউনিয়ন থেকে মাটের হাট আসতে হবে, সেখান থেকে ৭ নংওয়ার্ড রহমতপুর বাজারে আসতে হবে, রহমতপুর বাজারে একটি পুরোনো রাজ মন্দির আছে।
রংপুর জেলার ইউনিয়ন পরিষদসমূহ

রংপুর জেলার ইউনিয়ন পরিষদসমূহ হচ্ছে বাংলাদেশের উত্তর-পশ্চিমাঞ্চলের রংপুর বিভাগের রংপুর জেলার ক্ষুদ্রতম পল্লী অঞ্চল এবং স্থানীয় সরকার একটি প্রশাসনিক অঞ্চল। এই জেলাটিতে ৮টি উপজেলা, ৮টি থানা এবং ৩টি পৌরসভা, ৭৬টি ইউনিয়ন, ৬৩৩ টি মৌজা এবং ১২০৬ টি গ্রাম নিয়ে গঠিত হয়েছে। নিম্নে বিস্তারিত তালিকা উল্লেখ করা হল:
বগুড়া জেলার ইউনিয়ন পরিষদসমূহ

বগুড়া জেলার ইউনিয়ন পরিষদসমূহ হচ্ছে বাংলাদেশের উত্তর-পশ্চিমাঞ্চলের রাজশাহী বিভাগের বগুড়া জেলার ক্ষুদ্রতম পল্লী অঞ্চল এবং স্থানীয় সরকার একটি প্রশাসনিক অঞ্চল। এই জেলাটিতে ১২টি উপজেলা, ৮টি থানা এবং ১২টি পৌরসভা, ১০৮টি ইউনিয়ন, ১,৭৫৯টি মৌজা এবং ২,৬৯৫টি গ্রাম নিয়ে গঠিত হয়েছে। নিম্নে বিস্তারিত তালিকা উল্লেখ করা হল:
সরফরাজ খান (অভিনেতা)

খান ২০০৩ সালের সালমান খানের তেরে নাম চলচ্চিত্রের মাধ্যমে নিজেকে বলিউডে প্রতিষ্ঠিত করেন, যেখানে তার চরিত্র ছিল আসলাম নামে রাধের বন্ধু হিসেবে। এছাড়াও ২০০৯ সালের ওয়ান্টেড ছিল জনপ্রিয়। এরপর ২০১২ সালে, তিনি তার বাবা এবং ভাইকে সাথে নিয়ে কাল কে কালাকার ইন্টারন্যাশনাল থিয়েটার কোম্পানী নামে একটি অভিনয় সংগঠন তৈরী করেন। 
সরফরাজ খান জনপ্রিয় প্রবীণ অভিনেতা ও লেখক কাদের খানের ছেলে। তার ভাই শাহনেওয়াজ খানও চলচ্চিত্রে অভিনয় করে থাকেন।
অচ্যুত পট্টবর্ধন

অচ্যুত পট্টবর্ধন (জন্ম: ১৯০৫ - মৃত্যু: আগস্ট ০৫ ১৯৯২) একজন প্রবীণ স্বাধীনতা সংগ্রামী এবং সমাজতন্ত্রী দলের নেতা ছিলেন।
অচ্যুত পট্টবর্ধন আহমেদনগরের এক হিন্দু মধ্যবিত্ত পরিবারে জন্মগ্রহণ করেছিলেন। প্রাথমিক শিক্ষা গ্রহণ করার পর তিনি অর্থনীতিতে এম.এ. পাশ করেন এবং অধ্যাপকের চাকরি গ্রহণ করেন।
অচ্যুত পট্টবর্ধন ১৯৩২ সালে কংগ্রেসে যোগদান করেন এবং তিনি ঐ সালে অধ্যাপকের চাকরি ছেড়ে গান্ধীজীর ডাকে আইন অমান্য আন্দোলনে যোগদান করেন। ১৯৩৪ সালের ২৩ অক্টোবর বোম্বে জাতীয় কংগ্রেসের অভ্যন্তরে প্রতিষ্ঠিত করেন সমাজতন্ত্রী দল গঠন করেন। প্রথম সভাপতি মনোনীত হন আচার্য নরেন্দ্র দেব আর প্রথম সম্পাদক হন জয়প্রকাশ নারায়ণ। দলের অন্যান্য সদস্যদের মধ্যে রাম মনোহর লোহিয়া, অচ্যুত পট্টবর্ধন, মিনু মাসানি প্রমুখ ছিলেন। তিনি সর্বদাই স্বাধীনতা আন্দোলনের সঙ্গে যুক্ত ছিলেন। ১৯৪২ সালে ভারত ছাড়ো আন্দোলন বা আগস্ট আন্দোলনে অচ্যুত পট্টবর্ধন এবং তাঁর দলের বিরাট ভূমিকা ছিল। রমেশচন্দ্র মজুমদার লিখেছেন ভারত ছাড়ো বা আগস্ট আন্দোলন ভারতে ব্রিটিশ সাম্রাজ্যবাদের কফিনে শেষ পেরেকটি পুতে দিয়েছি। ইউরোপের বুকে যখন দ্বিতীয় বিশ্বযুদ্ধ চলছে তখন সারা ভারত জুড়ে তীব্র ব্রিটিশ বিরোধী আন্দোলন বিশ্ব রাজনীতির দৃষ্টি আকর্ষণ করে। এর পরেই আমেরিকাও ভারতকে স্বাধীনতা দেওয়ার ব্যাপারে ব্রিটেনের ওপর চাপ সৃষ্টি করে। ব্রিটিশ সরকারের বিরুদ্ধে সশস্ত্র বিপ্লব ছড়িয়ে ছিলো বলে তিনি সাতারার সিংহ নামে বিখ্যাত হয়েছিল। ১৯৪২ সালের নভেম্বরে হাজারীবাগ কেন্দ্রীয় কারাগার থেকে পলাতক জয়প্রকাশ নারায়ণ, রাম মনোহর লোহিয়া, অরুণা আসফ আলী ও অচ্যুত পট্টবর্ধন আত্মগোপন করে আগস্ট বিপ্লব চালিয়ে যান। ফলে মহারাষ্ট্র এর সাতারায় জাতীয় সরকার গঠন করেন।
নেপাল বার কাউন্সিল

নেপাল বার কাউন্সিল একটি স্বাধীন আইন সংস্থা যা নেপাল বার কাউন্সিল আইন ১৯৯৩ অনুসারে নেপালে আইন অনুশীলন নিয়ন্ত্রণের একটি প্রধান লক্ষ্য নিয়ে প্রতিষ্ঠিত হয়। এটি আইন অনুশীলনের লাইসেন্স প্রদানের জন্য পরীক্ষা পরিচালনা করে এবং আইন অনুশীলনকারীদের রেকর্ড সংরক্ষণ রাখে।
পাঁচ বছরের অভিজ্ঞতার সাথে আইনি অনুশীলন পরীক্ষায় পাস করা যে কোন নেপালি নাগরিক সদস্যপদ পাওয়ার প্রক্রিয়াতে অংশ নিতে পারবেন। লিগ্যাল প্র্যাকটিশনার হলেন যিনি স্নাতক ডিগ্রি পাস করেছেন এবং একজন প্লেডার হলেন তিনি যিনি আইনে ইন্টারমিডিয়েট ডিগ্রি পাস করেছেন।
নেপাল বার কাউন্সিলের নিম্নলিখিত কাউন্সিলর রয়েছে:
মোরাদাবাদ

মোরাদাবাদ ভারতের উত্তরপ্রদেশ রাজ্যের মোরাদাবাদ জেলার একটি শহর, ও পৌরসংস্থা। মোরাদাবাদ রামগঙ্গা নদীর তীরে জাতীয় রাজধানী নতুন দিল্লি থেকে ১৬৭ কিলোমিটার (১০৪ মাইল) ও রাজ্যের রাজধানী লখনউয়ের ৩৪৪ কিলোমিটার দূরে অবস্থিত।
মোঘল সম্রাট শাহজাহানের অধীনে কাটিহারের গভর্নর রুস্তম খান প্রতিষ্ঠিত, মোরাদাবাদ সম্রাটের কনিষ্ঠ পুত্র রাজপুত্র মোরাদ বখশের নামে নামকরণ করা হয়। প্রতিষ্ঠার পরপরই নগরটি কাবাবের গভর্নরের আসন হিসাবে সম্ভলকে প্রতিস্থাপন করে। মোরাদাবাদকে পরবর্তীতে ১৭৪০ সালে আলী মোহাম্মদ খান কর্তৃক রোহিলখণ্ড রাজ্যের সাথে যুক্ত করা হয়। প্রথম রোহিলা যুদ্ধে রোহিলাদের পতনের পরে এই শহরটি ১৭৭৪ সালে আওধ রাজ্যের নিয়ন্ত্রণে আসে এবং ১৮০১ সালে আওধের নবাব দ্বারা ব্রিটিশ ইস্ট ইন্ডিয়া কোম্পানির হাতে শহরের নিয়ন্ত্রণ তুলে দেওয়া হয়। উনিশ শতকের গোড়ার দিকে, রোহিলখণ্ড অঞ্চলটি দেশীয় রাজ্য রামপুর এবং বরেলি ও মোরাদাবাদ জেলা দুটির মধ্যে বিভক্ত ছিল; মোরাদাবাদ পরবর্তীকালের সদর দফতরে পরিণত হয়।
উনিশ শতকের শেষার্ধে মোরাদাবাদ রেল লাইনের সাথে যুক্ত হয়। মোরাদাবাদকে চান্দৌসীর সাথে সংযুক্তকারী একটি রেলপথ ১৮৭২ সালে নির্মিত হয় এবং এটি ১৮৭৩ সালে বরেলি পর্যন্ত প্রসারিত হয়। রামপুর হয়ে বরেলি-মোরাদাবাদ কর্ড লাইনের কাজটি ১৮৯৪ সালে সমাপ্ত হয়, যেটি ১৮৮৬ সালে সাহারানপুরে পর্যন্ত প্রসারিত হয়। মোরাদাবাদ উত্তর রেলের বিভাগীয় সদর দফতর দপ্তর। শহরটি বিখ্যাত পিতলের হস্তশিল্প শিল্পের জন্য পিতল নাগরী ("ব্রাস সিটি") হিসাবে পরিচিত।
মোরাদাবাদকে অতীতে চৌপালা নামে ডাকা হত। এটি কাথেরিয়া রাজপুতদের দুর্গ ছিল, যারা গঙ্গার উপরিভাগে একটি কাদা-ইটের দুর্গ তৈরি করে। বর্তমান সময়ে কাথেরিয়া সর্দারদের বিধবা স্ত্রীর কিছু স্মৃতিচিহ্ন ব্যতীত ওই সময়কালের সামান্যই অবশেষ প্রাপ্ত হয়েছে। মুঘল সাম্রাজ্যের অধীনে চৌপাল একটি পরগনার আসন ছিল; আইন-ই-আকবরীতে শরটিকে সম্ভল সরকারের অংশ হিসাবে উল্লেখ করা হয়েছে। এটি রাজকীয় কোষাগারের জন্য ১৩,৪০,৮১২ বাঁধ উপার্জন করেছিল এবং এটি মুঘল সেনাবাহিনীকে ৫০০ জন পদাতিক ও ১০০ জন অশ্বারোহী বাহিনী সরবরাহ করেছিল।
আধুনিক শহর মোরাদাবাদ শহরটি শাহজাহানের রাজত্বকালে সম্ভলের মুঘল গভর্ন রুস্তম খান দাখানি প্রতিষ্ঠা করেন।
২০১১ সালের আদমশুমারি অনুসারে মোরাদাবাদ শহরের জনসংখ্যা হল ৮,৮৭,৮৭১ জন। মোরাদাবাদ জেলার জনসংখ্যা ৪,৭৭২,০০৬ জন, যা প্রায় সিঙ্গাপুর বা মার্কিন যুক্তরাষ্ট্রের আলাবামা রাজ্যের সমান। এটি উত্তরপ্রদেশ রাজ্যের দ্বিতীয় জনবহুল জেলা। 
মোরাদাবাদে প্রতি ১০০০ জন পুরুষের বিপরীতে ৯০৩ জন জন মহিলা রয়েছে এবং সাক্ষরতার হার ৫৮.৬৮%।
নেপাল মেডিকেল কাউন্সিল

নেপাল মেডিকেল কাউন্সিল (এনএমসি) নেপালের ডাক্তারদের চিকিৎসা শিক্ষা ও নিবন্ধন নিয়ন্ত্রণকারী একটি বিধিবদ্ধ সংস্থা।
এনএমসি ১৯৬৪ সালে নেপাল মেডিকেল কাউন্সিল আইন ১৯৬৪ এর অধীনে প্রতিষ্ঠিত হয়। এনএমসির চেয়ারম্যান নেপাল সরকার কর্তৃক মনোনীত হন এবং ভাইস চেয়ারম্যান এনএমসি সদস্যদের থেকে নির্বাচিত হন।
এনএমসি নেপালের স্বাস্থ্যসেবা সম্পর্কিত অনেকগুলো বিধিবদ্ধ সংস্থার একটি। অন্যান্যগুলো হল নেপাল নার্সিং কাউন্সিল (এনএনসি), নেপাল ফার্মেসি কাউন্সিল, নেপাল আয়ুর্বেদিক মেডিকেল কাউন্সিল, নেপাল হেল্থ প্রফেশনাল কাউন্সিল, নেপাল হেল্থ রিসার্চ কাউন্সিল।
নেপালে ১৮ টি মেডিকেল স্কুল রয়েছে যা এমবিবিএস ডিগ্রি প্রদান করে। নেপাল মেডিকেল কাউন্সিল (এনএমসি) একটি নিয়ন্ত্রক বোর্ড যা চিকিৎসা বিজ্ঞান এবং প্রশিক্ষণের আনুষ্ঠানিক পড়াশুনার জন্য চিকিৎসা প্রতিষ্ঠানগুলিকে স্বীকৃতি দেয়।
ন্যাশনাল একাডেমী অফ মেডিকেল সায়েন্সেস (এনএমএস), কাঠমান্ডু একটি এনএমসি স্বীকৃত মেডিকেল কলেজ যার স্নাতকোত্তর রেসিডেন্সি (এমডি/এমএস) প্রশিক্ষণ প্রোগ্রাম আছে কিন্তু এটি এমবিবিএস ডিগ্রী প্রদান করে না।
তেকানী ইউনিয়ন

তেকানী ইউনিয়ন বাংলাদেশের রাজশাহী বিভাগের সিরাজগঞ্জ জেলার কাজিপুর উপজেলার অন্তর্গত একটি ইউনিয়ন পরিষদ। এটি ২৫.৫২ বর্গকিমি (৯.৮৫ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৯,৮১৫ জন। ইউনিয়নটিতে মোট গ্রামের সংখ্যা ১৮টি ও মৌজার সংখ্যা ১১টি।
নিশ্চিন্তপুর ইউনিয়ন

নিশ্চিন্তপুর ইউনিয়ন বাংলাদেশের রাজশাহী বিভাগের সিরাজগঞ্জ জেলার কাজিপুর উপজেলার অন্তর্গত একটি ইউনিয়ন পরিষদ। এটি ২৮.৩৪ বর্গকিমি (১০.৯৪ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৫,৫৩২ জন। ইউনিয়নটিতে মোট গ্রামের সংখ্যা ১৫টি ও মৌজার সংখ্যা ৭টি।
গ্রামসমূহের তালিকাঃ
১) নিশ্চিন্তপুর 
২) জজিরা পূর্ব
৩) জজিরা পশ্চিম
৪) চরদোরতা
৫) পারদোরতা
৬) ডিক্রী দোরতা
৭)কাটাখালি
৮) গোয়ালবাথান
৯) চরপানাগারী
১০) গুইঞ্জা
১১) কাজলগ্রাম
১২) লক্ষিপুর চর
মনসুরনগর ইউনিয়ন, কাজিপুর

মনসুরনগর ইউনিয়ন বাংলাদেশের রাজশাহী বিভাগের সিরাজগঞ্জ জেলার কাজিপুর উপজেলার অন্তর্গত একটি ইউনিয়ন পরিষদ। এটি ৩১.৮২ বর্গকিমি (১২.২৯ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২২,৫৮৫ জন। ইউনিয়নটিতে মোট গ্রামের সংখ্যা ৮টি ও মৌজার সংখ্যা ৮টি।
নলকা ইউনিয়ন

নলকা ইউনিয়ন বাংলাদেশের রাজশাহী বিভাগের সিরাজগঞ্জ জেলার রায়গঞ্জ উপজেলার অন্তর্গত একটি ইউনিয়ন পরিষদ। এটি ৩৬.০৬ বর্গকিমি (১১.৯৯ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৯,৫৮১ জন। ইউনিয়নটিতে মোট গ্রামের সংখ্যা ৩৮টি ও মৌজার সংখ্যা ২১টি।
পাঙ্গাসী ইউনিয়ন

পাঙ্গাশী ইউনিয়ন বাংলাদেশের রাজশাহী বিভাগের সিরাজগঞ্জ জেলার রায়গঞ্জ উপজেলার অন্তর্গত একটি ইউনিয়ন পরিষদ। এটি ২৩.৬০ বর্গকিমি (৯.১১ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪৮,৬৮০ জন। ইউনিয়নটিতে মোট গ্রামের সংখ্যা ২৬টি ও মৌজার সংখ্যা ১৫টি।
ব্রহ্মগাছা ইউনিয়ন

ব্রহ্মগাছা ইউনিয়ন বাংলাদেশের রাজশাহী বিভাগের সিরাজগঞ্জ জেলার রায়গঞ্জ উপজেলার অন্তর্গত একটি ইউনিয়ন পরিষদ। এটি ২৭.৯১ বর্গকিমি (১০.৭৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪৬,০০০ জন। ইউনিয়নটিতে মোট গ্রামের সংখ্যা ৩৭টি ও মৌজার সংখ্যা ১৭টি।
ধামাইনগর ইউনিয়ন

ধামাইনগর ইউনিয়ন বাংলাদেশের রাজশাহী বিভাগের সিরাজগঞ্জ জেলার রায়গঞ্জ উপজেলার অন্তর্গত একটি ইউনিয়ন পরিষদ। এটি ৩১.০৬ বর্গকিমি (১১.৯৯ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৯,৫৮১ জন। ইউনিয়নটিতে মোট গ্রামের সংখ্যা ২৫টি ও মৌজার সংখ্যা ১৩টি।
মোরাদাবাদ রেলওয়ে স্টেশন

মোরাদাবাদ রেলওয়ে স্টেশন ভারতের উত্তরপ্রদেশ রাজ্যের মোরাদাবাদ জেলায় অবস্থিত এবং মোরাদবাদ শহরে রেল পরিষেবা পরিবেশন করে। মোরাদাবাদ পশ্চিম উত্তরপ্রদেশের প্রধান রেলওয়ে স্টেশন এবং এটি জাতীয় রাজধানী নতুন দিল্লি থেকে মাত্র ১৫৭ কিলোমিটার (৯৮ মাইল) দূরে অবস্থিত। মোরাদাবাদে উত্তর রেলের বিভাগীয় সদর দপ্তর রয়েছে। রাজধানী, শতাব্দী, গরিব রথ এক্সপ্রেস, ডাবল ডেকার এক্সপ্রেস ও অনেক সুপারফাস্ট এক্সপ্রেস ট্রেনসমূহ মোরাদাবাদ জংশন হয়ে চলাচল করে।
লখনউয়ের সাথে বারাণসীর সংযোগ স্থাপনের পরে, লখনউয়ের পশ্চিমে অওধ-রোহিলখণ্ড রেলপথের কাজ শুরু হয় এবং এটি ১৮৭৩ সালে বরেলি পর্যন্ত প্রসারিত হয়। মোরাদাবাদকে চান্দৌসীর সাথে সংযুক্তকারী একটি রেলপথ ১৯৭২ সালে নির্মিত হয় এবং এটি ১৮৭৩ সালে বরেলি পর্যন্ত প্রসারিত হয়। বরেলি-মোরাদাবাদ কর্ড রেলপথের নির্মাণ কাজ ১৮৯৪ সালে সম্পন্ন হয়।
৬৪৬ কিলোমিটার (৪০১ মাইল) দীর্ঘ মুঘলসারাই-মোরাদাবাদ রেলপথের বিদ্যুতায়ন ২০১৩ সালে সম্পন্ন হয়। আম্বালা ও লখনউ রেলপথে বহু ট্রেন বৈদ্যুতিক লোকোমোটিভসমূহের (পণ্যবাহী ট্রেন সহ) দ্বারা চলাচল করে। দিল্লি–মোরাদাবাদ রেলপথের বিদ্যুতায়ন ২০১৫ সালে সম্পন্ন হয়।
মোরাদাবাদ ভারতীয় রেলের শীর্ষ শতাধিক বুকিং স্টেশনসমূহের মধ্যে একটি।[ এছাড়াও স্টেশনটি উত্তরপ্রদেশের সর্বাধিক বুকিং স্টেশনসমূহের মধ্যে একটি।
বালক (পত্রিকা)

বালক কলকাতার জোড়াসাঁকো ঠাকুর বাড়ি থেকে প্রকাশিত একটি পারিবারিক মাসিক পত্রিকা। ১২৯২ বঙ্গাব্দের বৈশাখ মাস থেকে সত্যেন্দ্রনাথ ঠাকুরের স্ত্রী তথা রবীন্দ্রনাথ ঠাকুরের মেজোবৌ ঠাকুরানী জ্ঞানদানন্দিনী দেবীর সম্পাদনায় এই পত্রিকার প্রকাশনা শুরু হয়। তবে পত্রিকাটির কার্যাধ্যক্ষ ছিলেন রবীন্দ্রনাথ ঠাকুর। এই পত্রিকা প্রকাশ উপলক্ষে রবীন্দ্রনাথ তার জীবনস্মৃতি গ্রন্থে লিখেছেন:
জ্ঞানদানন্দিনী দেবী যেমন প্রথম প্রাচীন লোকাচার ভেঙে হিন্দু নারী সমাজে আধুনিক রীতি-নীতি প্রবর্তন করেন, তেমনই  তিনি ছোটদের বিদ্যাশিক্ষা, চালচলন, রুচি এবং মানসিক বিকাশে নতুন ধারা আনার লক্ষ্যে মহিলা সম্পাদিত 'বালক' পত্রিকা প্রকাশের উদ্যোগ গ্রহণ করেন। তিনি পত্রিকাটিতে রবীন্দ্রনাথকে দিয়ে যেমন ছোটদের জন্য লিখিয়েছেন, তেমনই নিজেও কলম ধরেছেন। তিনি  নাতি সুবীরের জন্য দুটি রূপকথা - ' সাত ভাই চম্পা ' ও 'টাকডুমা ডুমডুম' এর নাট্যরূপ প্রকাশ করেন পত্রিকাটিতে।
এই পত্রিকাটি ছিল সচিত্র মাসিক এবং বার্ষিক মূল্য ছিল ২ টাকা। ১২৯৩ বঙ্গাব্দে কার্য্যধ্যক্ষের পদ থেকে রবীন্দ্রনাথ ঠাকুর অবসর নেন। ফলে জ্ঞানদানন্দিনীর পক্ষে একা পত্রিকা দেখাশোনা অসম্ভব হয়ে উঠেছিল। সচিত্র মাসিক পত্রিকা 'বালক' তাই দীর্ঘায়ু হয়নি, মাত্র এক বছর চলেছিল। পরে এটি যুক্ত হয় ঠাকুরবাড়িরই বিখ্যাত পত্রিকা 'ভারতী'র সঙ্গে, যুগ্ম-পত্রিকার নাম হয় 'ভারতী ও বালক'। প্রথম সংখ্যা প্রকাশিত হয়েছিল ১২৯৩ বঙ্গাব্দের বৈশাখ মাসে (ইংরাজী ১৮৮৬ খ্রিস্টাব্দে)। তৎকালীন 'ভারতী' পত্রিকার সম্পাদক স্বর্ণকুমারী দেবী এর সম্পাদক ছিলেন। 'ভারতী'র সাথে যুগ্মভাবে 'বালক'-এর আয়ুষ্কাল ছিল সাত বছর এবং এই সাতবছরে শিশুসাহিত্য রচনার ক্ষেত্রে বাংলায় জাগরণ এনেছিলো 'বালক' পত্রিকা। জ্ঞানদানন্দিনী দেবীসহ ঠাকুর বাড়ির সদস্যরা ছাড়াও সেকালের বহু নামজাদা লেখকের রচনা পত্রিকাটিতে প্রকাশিত হত। সেই লেখকেরা হলেন -
নিউটনীয় প্রবাহী

নিউটনীয় প্রবাহী হচ্ছে এমন একটি প্রবাহী যাতে, প্রতিটি মুহূর্তে, প্রবাহ থেকে উৎপন্ন সান্দ্রতাজনিত চাপ স্থানীয় বিকৃতির পরিবর্তনের হারের সাথে সরলরৈখিকভাবে সম্পর্কযুক্ত। অন্যভাবে বলা যায় যে, এই বলসমূহ প্রবাহীর বেগ ভেক্টরের পরিবর্তনের হারের সাথে সমানুপাতিক যেহেতু এরা নির্দিষ্ট বিন্দু হতে বিভিন্ন দিকেপ্রবাহিত হয়।
দিল্লি–মোরাদাবাদ রেলপথ

দিল্লি–মোরাদাবাদ রেলপথ দিল্লি ও ভারতের উত্তরপ্রদেশ রাজ্যের মোরাদাবাদকে সংযুক্ত করে। এটি একটি ব্রড-গেজ রেলপথ। গজরৌলা–নাজিবাবাদ শাখা রেলপথ এই রেলপথের অন্তর্ভুক্ত। রেলপথটি উত্তর রেলের প্রশাসনিক আওতাধীন।
গাজিয়াবাদ-মোরাদাবাদ সংযোগটি ১৯০০ সালে অওধ ও রোহিলখণ্ড রেলপথ দ্বারা স্থাপন করা হয়।
দিল্লি–গাজিয়াবাদ–হাপুর–মোরাদাবাদ রেলপথ ২০১৬ সালের ১৯ জানুয়ারি সম্পূর্ণ বিদ্যুতায়িত হয় এবং গজরৌলা–নাজিবাবাদ শাখাও ২০১৯ সালের ১২ এপ্রিল বিদ্যুতায়িত হয়।
গাজিয়াবাদ বৈদ্যুতিন লোকো শেড দিল্লি অঞ্চলের পরিষেবা পরিবেশন করে। এটি ২০০৮ সাক থেকে ডব্লিউএপি-১ লোকোর ঘাঁটি হিসাবে কাজ করছে। এটিতে ডব্লিউএএম-৪, ডব্লিউএপি-৪, ডব্লিউএপি-৫, ডব্লিউএপি-৭ এবং ওয়াগ-৫এইচএ লোকোরও ঘাঁটি হিসাবে কাজ করে।
এই লাইনের একমাত্র মোরাদাবাদ স্টেশনটি ভারতীয় রেলওয়ের শীর্ষ শতাধিক বুকিং স্টেশনগুলির মধ্যে স্থান লাভ করেছে। তবে, এই স্টেশনের থেকে যাত্রা শুরু বা যাত্রা সমাপ্তকারী কোনও মেল/এক্সপ্রেস ট্রেন নেই।
ইব্রাহিমা কোনাতে

ইব্রাহিমা কোনাতে (; জন্ম: ২৫ মে ১৯৯৯) হলেন একজন ফরাসি পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব লিভারপুল এবং ফ্রান্স অনূর্ধ্ব-২১ দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেলে থাকেন।
২০০৯–১০ মৌসুমে, ফরাসি ফুটবল ক্লাব প্যারিসের যুব পর্যায়ের হয়ে খেলার মাধ্যমে কোনাতে ফুটবল জগতে প্রবেশ করেছেন এবং পরবর্তীকালে সোশোর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৫–১৬ মৌসুমে, ফরাসি ক্লাব সোশো বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন; সোশো বি-এর হয়ে তিনি ৯ ম্যাচে ১টি গোল করেছেন। মাঝে ২০১৬–১৭ মৌসুমে তিনি সোশোর মূল দলের হয়ে খেলেছেন। ২০১৭–১৮ মৌসুমে, তিনি বিনামূল্যে সোশো হতে জার্মান ক্লাব আরবি লাইপৎসিশে যোগদান করেছেন।
২০১৪ সালে, কোনাতে ফ্রান্স অনূর্ধ্ব-১৬ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন।
ইব্রাহিমা কোনাতে ১৯৯৯ সালের ২৫শে মে তারিখে ফ্রান্সের প্যারিসে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি মালীয় বংশোদ্ভূত।
কোনাতে ফ্রান্স অনূর্ধ্ব-১৬, ফ্রান্স অনূর্ধ্ব-১৭, ফ্রান্স অনূর্ধ্ব-১৯, ফ্রান্স অনূর্ধ্ব-২০ এবং ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১৪ সালের ২০শে নভেম্বর তারিখে তিনি ফ্রান্স অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ফ্রান্স অনূর্ধ্ব-২১ দলে স্থান পেয়েছেন।
লখনউ–মোরাদাবাদ রেলপথ

লখনউ–মোরাদাবাদ রেলপথ (এটি লখনউ–মোরাদাবাদ প্রধান রেলপথ নামেও পরিচিত) ভারতের উত্তরপ্রদেশ রাজ্যের লখনউ ও মোরাদাবাদ রেল স্টেশন দুটিকে সংযুক্ত করে। রেলপথটি উত্তর রেলের প্রশাসনিক আওতাধীন।
লখনউয়ের সাথে বারাণসীর সংযোগ স্থাপনের পরে, লখনউয়ের পশ্চিমে অওধ-রোহিলখণ্ড রেলপথের কাজ শুরু হয়। লখনউ থেকে সান্দিলা ও তারপরে হারদোই পর্যন্ত রেলপথ নির্মাণের কাজ ১৮৭২ সালে শেষ হয়। বরেলি পর্যন্ত রেলপথটি ১৮৭৩ সালে সম্প্রসারিত হয়। মোরাদাবাদকে চান্দৌসীর সাথে সংযুক্তকারী একটি রেলপথ ১৯৭২ সালে নির্মিত হয় এবং এটি ১৮৭৩ সালে বরেলি পর্যন্ত প্রসারিত হয়। বরেলি-মোরাদাবাদ কর্ড রেলপথের নির্মাণ কাজ ১৮৯৪ সালে সম্পন্ন হয়। একটি শাখা রেলপথ ১৮৯৪ সালে চাঁদৌসিকে আলীগড়ের সাথে যুক্ত করে।
একটি সংক্ষিপ্ত ২৪ কিলোমিটার (১৫ মাইল) রেলপথ রাজা কা সাহসপুরকে সম্ভল হাতিম সরাইয়ের সাথে যুক্ত করে।
৩২৬ কিলোমিটার (২০৩ মাইল) দীর্ঘ মোরাদাবাদ–শাহজাহানপুর–লখনউ রেলপথ হল একটি বিদ্যুতায়িত দ্বৈত রেলপথ।
৬৩৬ কিলোমিটার (৩৯৫ মাইল) দীর্ঘ মুঘলসরাই-মোরাদাবাদ রেলপথের বিদ্যুতায়ন ২০১৩ সালে শেষ হয়। চাঁদৌসি-বরেলি বিভাগ সহ মোরাদাবাদ-আলীগড় রেলপথের বৈদ্যুতিকরণের জন্য জরিপের অনুমোদিত ২০১২–১৩ সালের বাজেটে প্রদান করা হয়।
লখনউয়ের ডিজেল লোকো শেড বা আলমবাগ ডিজেল শেডে ডব্লিউডিএম-২, ডব্লিউডিডিএম-৩এ, ডব্লিউডিডিএম-৩ডি, ডব্লিউডিডিজি-৩এ ও ডব্লিউডিডিজি-৪ সহ ১৬০+ লোকোমোটিভ রয়েছে। চরবাগ লোকোমোটিভ ওয়ার্কশপ পর্যায়ক্রমিক ভাবে সংস্কারের কাজসমূহ পরিচালনা করে।
মোরাদাবাদ–লখনউ রেলপথকে "ডি-শ্রেণি"ভুক্ত রেলপথ হিসাবে শ্রেণিবদ্ধ করা হয় এবং এই রেলপথে ট্রেনগুলি সর্বোচ্চ ১০০ কিলোমিটার/ঘণ্টা গতিতে চলাচল করতে পারে।
এই রেলপথে লখনউ চরবাগ, বরেলি ও মোরাদাবাদ স্টেশন ভারতীয় রেলের শীর্ষ শতাধিক বুকিং স্টেশনের তালিকাভুক্ত।
১৮৭২ সালের দিকে, ভারতীয় শাখা রেলওয়ে সংস্থাটি অওধ ও রোহিলখণ্ড রেলপথে রূপান্তরিত হয়। অওধি ও রোহিলখণ্ড রেলপথ ১৯২৫ সালে পূর্ব ভারতীয় রেল সংস্থার সাথে একত্রিত হয়।
ভারত সরকার বাংলা ও উত্তর-পশ্চিম রেলপথ অধিগ্রহণ করে এবং রোহিলখণ্ড ও কুমাওন রেলপথের সাথে একীভূত করে ১৯৪৩ সালে অওধ ও তিরহুত রেলপথ গঠন করে।
পূর্ব রেল, উত্তর রেল ও উত্তর পূর্ব রেল ১৯৫২ সালে গঠিত হয়। পূর্ব রেল ইস্ট ইন্ডিয়ান রেলওয়ে কোম্পানির মুঘলসরাইয়ের পূর্ব দিকের একটি অংশ ও বেঙ্গল নাগপুর রেলওয়ের সহযোগে গঠিত হয়।
মূসার আইন

মুসার আইন বা Law of Moses ( ), মোসইক ল’ বলা হয়। প্রাথমিকভাবে ইহুদীদের ধর্মগ্রন্থ ’তোরাহ’ এ বর্ণিত আইনকে নির্দেশ করে। ঐতিহ্যগতভাবে ধর্মগ্রন্থটি ইহুদী ধর্মের প্রবর্তক মূসা নবীর লেখা বলে ধারণা করা হলেও, অধিকাংশ পন্ডিতগন একাধিক লেখক দ্বারা এই গ্রন্থ লেখ হয়েছে বলে মত দিয়েছে।
মূসার আইন বা Torah of Moses (Hebrew: , "Torat Moshe", Septuagint , "nómos Mōusē", অথবা বাইবেলের কিছু ইংরেজি অনুবাদে, ’মূসার শিক্ষা’ হিসাবে উল্লেখ করা হয়েছে। বুক অব জশুয়াতে "Teachings of Moses" এর উল্লেখ পাওয়া যায়। , যেখানে জশুয়া ইবাল পর্বতের পাথরের স্থম্ভে হিব্রুতে লিখেছে, "Torat Moshe "। এর পর আরো লেখা হয়েছে,
হিব্রু বাইবেলে ১৫ বার এর উল্লেখ পাওয়া যায়।
দিল্লি জংশন রেলওয়ে স্টেশন

ওল্ড দিল্লি রেল স্টেশন (স্টেশন কোড: ডিএলআই) নামেও পরিচিত দিল্লি জংশন দিল্লি শহরের প্রাচীনতম রেল স্টেশন। এটি একটি জংশন স্টেশন। এটি চলাচলকারী ট্রেনের সংখ্যার বিবেচনায় ভারতের অন্যতম ব্যস্ততম রেলওয়ে স্টেশন। প্রতিদিন প্রায় ২৫০ টি ট্রেন এই স্টেশন থেকে যাত্রা শুরু বা শেষ করে, অথবা এই স্টেশন হয়ে চলাচল করে। এটি ১৮৬৪ সালে চাঁদনী চৌকের কাছে প্রতিষ্ঠিত হয়, যখন কলকাতার হাওড়া থেকে ট্রেনসমূহ দিল্লি পর্যন্ত যাত্রা শুরু করে। এটির বর্তমান ভবনটি ব্রিটিশ ভারত সরকার নিকটবর্তী লাল কেল্লার নির্মাণ শৈলীতে তৈরি করে এবং এটি ১৯০৩ সালে চালু করা হয়। এটি দেশের একটি গুরুত্বপূর্ণ রেল স্টেশন এবং এটি নতুন দিল্লির প্রায় ৬০ বছর আগে নির্মিত হয়। এটির নিকটে দিল্লি মেট্রোর চাঁদনী চৌক স্টেশনটি অবস্থিত।
স্টেশনটি ১৮৬৪ সালে কলকাতা থেকে আগত একটি একটি ব্রডগেজ ট্রেনের মাধ্যমে শুরু হয়। রাজপুতানা স্টেট রেলওয়ের দ্বারা দিল্লি থেকে রেওয়ারী পর্যন্ত এবং আরও পরে আজমির পর্যন্ত মিটার-গেজ ট্র্যাকটি ১৮৭৩ সালে স্থাপন করা হয় এবং এই স্টেশন থেকে মিটার-গেজ ট্রেনসমূহের চলাচল ১৮৭৬ সালে শুরু হয়।
স্টেশনটির বর্তমান ভবন ১৯০০ সালে নির্মিত হয় এবং ১৯০৩ সালে জনসাধারণের জন্য উন্মুক্ত করা হয়। মাত্র ২ টি প্ল্যাটফর্ম ও ১০০০ জন যাত্রী সহ যাত্রা শুরু করা, দিল্লি রেল স্টেশন বর্তমানে প্রতিদিন ১,৮০,০০০ জনেরও বেশি যাত্রী পরিচালনা করে এবং প্রায় ১৯০ টি ট্রেন প্রতিদিন স্টেশনটির মাধ্যমে যাত্রা শুরু, যাত্রা শেষ, বা যাতায়াত করে।
১৯০৪ সালে আগ্রা-দিল্লি রেলপথ চালু হয়। সেই সময়ে দিল্লি ছয়টি রেলওয়ে ব্যবস্থার অংশ ছিল। ইস্ট ইন্ডিয়ান রেলওয়ে, নর্থ-ওয়েস্টার্ন রেলওয়ে, এবং অওধ ও রোহিলখণ্ড রেলপথ গাজিয়াবাদ থেকে যমুনা নদী পেরিয়ে দিল্লিতে প্রবেশ করে। দিল্লি–পানিপথ–আম্বালা সেনানিবাস–কালকা রেলপথ দিল্লি থেকে উত্তর দিকে অগ্রসর হয় এবং রাজপুতানা–মালব রেলওয়ে গুড়গাঁও ও রেওয়ারী জংশনের দিক থেকে অল্প দূরত্বে দিল্লি জেলা অতিক্রম করে।
বুড় সালিকের ঘাড়ে রোঁ

বুড় সালিকের ঘাড়ে রোঁ মাইকেল মধুসূদন দত্তের অন্যতম এক সৃষ্টি এই প্রহসনটি। এখানে লেখক রক্ষণশীল সমাজের মুখোশ উন্মোচন করেছেন, যারা বাইরে ধর্মপরায়ণতা, সচ্চরিত্রের বেশ ধরলেও তাদের অন্তরে লুকিয়ে থাকে ভন্ডামী।
ভক্তপ্রসাদ বাবু জমিদার। প্রজাদের মঙ্গলের চেয়ে নারী লিপ্সা তাকে বেশি ব্যস্ত রাখে। হানিফ গাজী খাজনা পরিশোধ করতে না পারায় ভক্তবাবু গদাধরকে (ভক্তবাবুর পেয়াদা) নির্দেশ দেন হানিফকে আটক করতে। গদা ভক্তবাবুকে জানায় হানিফের যুবতী স্ত্রী যথেষ্ট সুন্দরী এবং খাজনার বদলে ভক্তবাবু হানিফের স্ত্রীকে একবার ডাকতে পারে। ধর্মকর্মে সদা ব্যস্ত ভক্তবাবুর মনে পড়ে মুসলমানকে স্পর্শ করলে জাত যাবে। কিন্ত পরক্ষণেই নিজ মনে আবার বলে ওঠে, 'স্ত্রীলোক -তাদের আবার জাত কি?' ভক্তবাবু গদাধরকে আশ্বস্ত করে যে হানিফের বউকে রাজি করাতে পারলে গদাধরকে মোটা অঙ্কের টাকা দিবেন। অথচ পরক্ষণেই বাচস্পতি (দরিদ্র বাহ্মণ) তার মায়ের সৎকারের জন্য টাকা চাইলে, তা দিতে অস্বীকার জানান।
ভক্তবাবুর পক্ষে পুঁটি এ প্রস্তাব নিয়ে ফাতেমার কাছে যায়। ফাতেমা প্রস্তাবে রাজি হয় এবং এ বাবদ টাকা নেয়। এদিকে ফাতেমা হানিফকে সব জানায়। ভক্তবাবুকে জব্দ করার ফন্দি আঁটে ফাতেমা, হানিফ এবং বাচস্পতি।
শেষ দৃশ্যে,রাতের বেলা পুঁটি ফাতেমাকে নিয়ে যায় ভাঙ্গা শিবমন্দিরে। সেখানে তারা ভক্তবাবুর জন্য অপেক্ষা করতে থাকে। এদিকে বাচস্পতি ও হানিফ পূর্বপরিকল্পনা অনুযায়ী মন্দিরের পাশের এক গাছের ওপরে লুকিয়ে থাকে। ভক্তবাবু সেখানে উপস্থিত হলে, বাচস্পতি ও হানিফ প্রথমে ভৌতিক পরিবেশের অবতারনা করে এবং অবশেষে এমন পরিস্থিতির অবতারনা করে যে, ভক্তবাবু বেকায়দায় পড়ে যায়।ভক্তবাবু বাচস্পতিকে তার পূর্ব ব্রহ্মত্ব সম্পতি ফিরিয়ে দেওয়ার আশ্বাস দেন।
ভক্তপ্রসাদ বাবু, পঞ্চানন বাচস্পতি,আনন্দ বাবু, গদাধর, হানিফ গাজী, রাম, পুটি, ফাতেমা, ভগী, পঞ্চী
আনন্দ বিহার টার্মিনাল রেলওয়ে স্টেশন

আনন্দ বিহার টার্মিনাল (স্টেশন কোড: এএনভিটি) ভারতের দিল্লি শহরের আনন্দ বিহার এলাকার একটি রেল স্টেশন। এটি ভারতীয় রেলের উত্তর রেল অঞ্চলের দিল্লি রেলওয়ে বিভাগের প্রশাসনিক নিয়ন্ত্রণাধীন।
এই স্টেশনটি আনুষ্ঠানিকভাবে ২০০৯ সালের ১৯ শে ডিসেম্বর তৎকালীন কেন্দ্রীয় রেলমন্ত্রী মমতা বন্দ্যোপাধ্যায় ও দিল্লির মুখ্যমন্ত্রী শীলা দীক্ষিত উদ্বোধন করেন। ৪২ হেক্টর (১০০ একর) জুড়ে বিস্তৃত টার্মিনালটি বৃহত্তম রেলওয়ে স্টেশনগুলির মধ্যে একটি এবং দ্বিতীয় পর্বটি চালু হওয়ার পরে দিল্লি থেকে সমস্ত পূর্বগামী ট্রেনসমূহকে পরিষেবা সরবরাহ করবে।
আনন্দ বিহার টার্মিনাল রেলওয়ে স্টেশনটি নয়াদিল্লির একটি টার্মিনাল স্টেশন হিসাবে নির্মিত হয়।
দিল্লি সরাই রোহিলা টার্মিনাল ও হযরত নিজামুদ্দিন টার্মিনাল হ'ল দিল্লি শহরের আরও দুটি রেল টার্মিনাল, যেখানে থেকে অনেক আঞ্চলিক ও দূরপাল্লার ট্রেনসমূহ যাত্রা শুরু করে অথবা যাত্রা সমাপ্ত করে।
দিল্লি শহর যাত্রীদের ক্রমবর্ধমান চাপ মেটাতে রেল পরিবহনের উপর নির্ভর করে। অতীতে দিল্লি থেকে দূরপাল্লার ট্রেনসমূহ দিল্লি জংশন (পুরানো দিল্লি), নতুন দিল্লি ও হযরত নিজামুদ্দিন নামে তিনটি স্টেশন থেকে চলাচল করত। এই ধরনের উচ্চতর যাত্রীদের ভিড় পরিচালনা করতে স্টেশনসমূহের অবকাঠামোগত সুবিধার অভাব ছিল। এছাড়াও, দিল্লি হল উত্তরাঞ্চলীয় রাজ্য পাঞ্জাব, হরিয়ানা, হিমাচল প্রদেশ, উত্তর প্রদেশ, উত্তরাখণ্ড ও জম্মু ও কাশ্মীরের শহরগুলির সংযোগকারী স্টেশন। বিদ্যমান স্টেশনগুলিতে ক্রমবর্ধমান যাত্রীদের চাপের সাথে, উত্তর রেলের দ্বারা অতিরিক্ত বড় যাত্রী টার্মিনালের প্রয়োজনীয়তা চিহ্নিত করা হয়। দিল্লি থেকে উত্তর প্রদেশ, বিহার, ওড়িশা, ঝাড়খণ্ড পশ্চিমবঙ্গ ও অন্যান্য উত্তর-পূর্ব রাজ্যগুলিতে পূর্বগামী ট্রেনগুলি যমুনা নদীর উপরের ব্রিজটি পার করতে হত, কারণ তিনটি স্টেশনই নদীর অপর পারে অবস্থিত। সুতরাং, একটি বৃহৎ-রেলওয়ে টার্মিনাল নির্মাণের জন্য ট্রান্স-যমুনা অঞ্চলে আনন্দ বিহারের অঞ্চলটি নির্বাচন করা হয়। কেন্দ্রীয় রেলমন্ত্রী নীতীশ কুমার ২০০৩ সালে ঘোষণা করেন যে আনন্দ বিহারে দিল্লি একটি নতুন রেল টার্মিনাল পাবে। স্টেশনটি ২০০৩ রেল বাজেটে কমিশন করা হয় এবং ২০০৩ সালের ডিসেম্বরে উত্তর রেল আনন্দ বিহার রেল স্টেশন প্রকল্পের প্রথম ধাপের পরামর্শদাতাদের নিয়োগের জন্য দরপত্র প্রদান করে। স্টেশনটির ভিত্তিপ্রস্তরটি তৎকালীন কেন্দ্রীয় রেলপথ মন্ত্রী নীতীশ কুমার ২০০৪ সালের ২৫ শে জানুয়ারি স্থাপন করেন। প্রথম পর্বটি ২০০৬ সালের মধ্যে শেষ হওয়ার আশা করা হয়েছিল।
পাঁশকুড়ার চপ

পাঁশকুড়ার চপ পশ্চিমবঙ্গের 
পূর্ব মেদিনীপুর জেলার পাঁশকুড়াতে প্রথম তৈরি ভারতীয় উপমহাদেশের এক প্রকার জলখাবার তথা পথখাদ্য৷
চপ শব্দের বাংলা অর্থ হলো পুরপূর্ণ কাটলেট বা চোঙা আকৃতির বেসনে আবৃত খাবার। গরম গরম চপ মুড়ি, লঙ্কা ও কখনো কখনো স্যালাডের সাথেও পরিবেশন করা হয়৷ এটি একটি নিরামিষ/ আমিষ বিকল্প, যা মুম্বইয়ের আলু টিক্কির ভারতীয় বাঙালি সংস্করণ৷ জনপ্রিয়তা ও সহজে প্রস্তুতির কারণে বর্তমানে পশ্চিমবঙ্গ ব্যাপী প্রায় সকল স্থানে পাঁশকুড়ারচপ বা পাঁশকুড়াআলুর চপ পাওয়া যায়৷
স্বামী সমর্পণানন্দ

স্বামী সমর্পণানন্দ রামকৃষ্ণ মিশন, বেলুড় মঠের একজন লেখক এবং সন্ন্যাসী।
তিনি তরুণ ছাত্র হিসাবে রামকৃষ্ণ আদেশের সন্ন্যাসীদের সংস্পর্শে এসেছিলেন। তাদের দ্বারা অনুপ্রাণিত হয়ে তিনি ১৯৮০ সালে বিশ বছর বয়সে এই সংগঠনে যোগদান করেন এবং রামকৃষ্ণ মিশনের আদর্শ অনুসারে ত্রিশ বছর বয়সে সন্ন্যাসী হয়ে যান।
সন্ন্যাসী হিসাবে আদেশে যোগদানের পর থেকে তিনি রামকৃষ্ণ মিশনের বিভিন্ন কেন্দ্রে কাজ করেছেন। যেমনঃ দেওঘর, অদ্বৈত আশ্রম, আলো (অরুণাচল প্রদেশ), নরেন্দ্রপুর, কানপুর, চাপড়া (বিহার)। তিনি দেওঘর রামকৃষ্ণ মিশন বিদ্যাপীঠের অধ্যক্ষ ছিলেন এবং বিহারের চাপড়া রামকৃষ্ণ মিশনের প্রধান ছিলেন। বর্তমানে তিনি রামকৃষ্ণ মিশন বিবেকানন্দ শিক্ষা ও গবেষণা ইনস্টিটিউটে প্রাচীন এবং আধুনিক ধর্মগ্রন্থ পড়ান। 
তাঁর কাজের অভিজ্ঞতা শিক্ষাদান থেকে শুরু করে ম্যানেজমেন্ট পর্যন্ত অন্যান্য অনেক দায়িত্বের মধ্য দিয়ে। তিনি নিয়মিত পত্রিকা এবং প্রবুদ্ধ ভারত এবং বেদন্ত কেশারির মতো পত্রিকার জন্য লেখেন। আইআইটি এবং আইআইএম-এর মতো বিভিন্ন প্রতিষ্ঠানে তাকে অতিথি প্রভাষক হিসাবে আমন্ত্রিত করা হয়েছে। তিনি একজন লেখক এবং স্পিকার হিসাবে সুপরিচিত। 
তার প্রথম বই টিয়া-এ প্যারোট জার্নি হোম, ২০০৯ সালে প্রকাশিত হয়েছিল। ডাঃ এপিজে আবদুল কালাম বইটির সর্বাধিক প্রশংসা করেছেন এবং শীর্ষ পাঁচটি অবশ্যই পড়ার বইগুলির মধ্যে একটি হিসাবে নির্দ্বিধায় এটিকে সুপারিশ করেছিলেন। এটি সিবিএসই পাঠ্যক্রমের অধীনে দ্বাদশ-দ্বাদশ শ্রেণির ইংরেজি পড়ার জন্য প্রস্তাবিত। (বিজ্ঞপ্তি নং .০৩ / ২০১২, সিবিএসই / এসিএডি / ডিআইআর (টিআরজি) / ২০১২ তারিখ ১১.০৪.২০১।) এটি হিন্দি, বাংলা, ভাসা ইন্দোনেশিয়ান এবং অডিও বই হিসাবেও পাওয়া যায়।
তাঁর অন্যান্য বইও ভারত এবং বিদেশে বেশ প্রশংসিত হয়েছে।
তাঁর রচনার মূল লক্ষ্য হ'ল সংগ্রামের মাধ্যমে সকল প্রতিকূলতার বিরুদ্ধে কারও বৃদ্ধি।
বিহারিলাল সরকার

বিহারিলাল সরকার (জন্ম: ১৮ অক্টোবর, ১৮৫৫ – মৃত্যু: ১৯২১) ছিলেন একজন ভারতীয় বাঙালি সম্পাদক, ঐতিহাসিক ও সাহিত্যিক।
বিহারীলালের জন্ম হাওড়া জেলার আন্দুলে ১৮৫৫ সালে। তাঁর পিতার নাম উমাচরণ সরকার। কলকাতার জেনারেল অ্যাসেমব্লিজ ইনস্টিটিউশন অধুনা স্কটিশ চার্চ কলেজে এফ.এ. পর্যন্ত পড়েন। কলিকাতা প্রেসে প্রেস-পরিদর্শকের কাজে নেন। "বঙ্গবাসী" পত্রিকার সম্পাদকীয় বিভাগে চাকরি নিয়ে ৩০ বছর কাজ করেছেন। অন্ধকূপ হত্যার ঘটনা মিথ্যা প্রমাণ করার জন্য "ইংরাজের জয়" গ্রন্থটি লেখেন। বিদ্যাসাগরের জীবনীকার হিসাবে তাঁর পরিচিতি হয়। সঙ্গীতবিদ্যারও অনুশীলন করেছিলেন বিহারীলাল সরকার। বঙ্গবাসী পত্রিকা সম্পাদনার জন্য ৩ জুন ১৯১৫ সালে রায়সাহেব উপাধি পান তিনি।
১৩২৮ বঙ্গাব্দের ৯ ফাল্গুন (১৯২১ খ্রিষ্টাব্দে) তিনি কাশীতে মৃত্যুবরণ করেন।
অমৃতসর–পাঠানকোট রেলপথ

অমৃতসর–পাঠানকোট রেলপথ ভারতের পাঞ্জাব রাজ্যের অমৃতসর ও পাঠানকোট জংশনকে সংযুক্ত করে। রেলপথটি প্রশাসনিকভাবে উত্তর রেলের আওতাধীন।
১১৮.৯ কিলোমিটার (৬৮ মাইল)-দীর্ঘ ১,৬৭৬ মিমি (৫ ফুট ৬ইঞ্চি) চওড়া ব্রড-গেজ অমৃতসর–পাঠানকোট রেলপথটি ১৮৮৪ সালে খোলা হয়। এটি মূলত স্থানীয় সরকারের অন্তর্গত ছিল এবং ১৮৯২ সালে উত্তর পশ্চিম রেলওয়েতে স্থানান্তরিত হয়। অমৃতসর–ডেরা বাবা নানক শাখা রেলপথটি বাতলা তহসিলের পশ্চিমাঞ্চলে রেল পরিষেবা পরিবেশন করে। ১৯৪৭ সালে ভারত বিভাগের আগে এই রেলপথটি ২২৫.৯ কিলোমিটার (১৪০ মাইল) দীর্ঘ ছিল এবং শিয়ালকোটের (বর্তমানে পাকিস্তানে অন্তর্ভুক্ত) সাথে যুক্ত ছিল, তবে দেশভাগের পরে ডেরা বাবা নানক স্টেশনটি টার্মিনাসে পরিণত হয়। বাতলা–কাদিয়ান সংযোগটি বাতলা তহসিলের পূর্ব অংশে কার্যক্রম পরিচালনা করে। ২২৫.৯ কিমি (১৪০ মাইল) দীর্ঘ অমৃতসর–শিয়ালকোট রেলপথটি এভাবেই চালিত হয়েছিল: অমৃতসর–ডেরা বাবা নানক–নরোওয়াল–শিয়ালকোট, ১.০২৪ কিমি (১ মাইল) দীর্ঘ রবি নদীর সেতু সহ।
২০১৫ সালে গুরুদাসপুর হামলার সময় এই রেলপথে বিপর্যয় এড়ানো সম্ভব হয়, কারণ রেললাইনম্যান অশ্বানী সায়নী ট্র্যাকে একটি বোমা শনাক্ত করেন ও পরবর্তী ট্রেন আসার আগে কর্তৃপক্ষকে সতর্ক করেন।
এই রেলপথ কৌশলগতভাবে খুব গুরুত্বপূর্ণ। এটি পাঞ্জাবের তিনটি সীমান্ত জেলাকে একে অপরের সাথে যুক্ত করে, এই জেলাগুলি হল অমৃতসর, গুরুদাসপুর ও পাঠানকোট। এই রেলপথ জলন্ধর–জম্মু রেলপথের জন্য একটি পরিবর্তন বা বিকল্প রুট সরবরাহ করে। যখনই কোনও প্রতিবাদ বা প্রযুক্তিগত/যান্ত্রিক কাজের কারণে জলন্ধর–জম্মু রেলপথের ট্র্যাকটি বাধাগ্রস্ত হয়, তখন বেশিরভাগ ট্রেনসমূহ অমৃতসর–গুরুদাসপুর হয়ে পাঠানকোট ও জম্মু পর্যন্ত চলাচল করে। এই রেলপথটি কৌশলগত ভূমিকা নিতে ও যুদ্ধের পরিস্থিতিতে সামরিক যন্ত্রপাতি ও রসদ পরিবহনে সহায়তা করতে সক্ষম। এই রেলপথের গুরুত্বপূর্ণ স্টেশনসমূহ হল অমৃতসর, বাতলা, গুরুদাসপুর ও পাঠানকোট।
অমৃতসর রেলওয়ে কর্মশালায় ডব্লিউডিএস-৪ লোক এবং ব্রেকডাউন ক্রেন ও বোগি উৎপাদন পর্যায়ক্রমে পর্যবেক্ষণ করা হয়।
অমৃতসর এই লাইনের একমাত্র স্টেশন, যা ভারতীয় রেলের শীর্ষ শতাধিক বুকিং স্টেশনগুলির মধ্যে স্থান লাভ করেছে।
পাঁশকুড়া বনমালী কলেজ

পাঁশকুড়া বনমালী কলেজ ভারতের পশ্চিমবঙ্গ রাজ্যের পূর্ব মেদিনীপুর জেলার অন্তর্গত পাঁশকুড়া পুরসভায় অবস্থিত একটি মহাবিদ্যালয়৷ এখানে বিজ্ঞান কলা ও বাণিজ্য বিভাগে স্নাতক এবং বিজ্ঞান ও কলা বিভাগে স্নাতকোত্তর শিক্ষাদান করা হয়৷ ১৯৬০ খ্রিস্টাব্দে বনমালীচরণ খাটুয়া এই কলেজটি প্রতিষ্ঠা করেন৷ এই কলেজটি বিদ্যাসাগর বিশ্ববিদ্যালয় সংসৃষ্ট৷
পাঁশকুড়ার বিত্তবান ও সংস্কৃতিসম্পন্ন ব্যক্তিত্ব স্বর্গীয় বনমালীচরণ খাটুয়ার সৎপ্রচেষ্টায় ১৯৬০ খ্রিস্টাব্দে প্রতিষ্ঠিত হয় পাঁশকুড়া বনমালী কলেজ৷ স্থানীয় সজ্জন হাসমাত আলি খান ও তাঁর সহ-অংশীদারগণ এই কলেজের জন্য জমিদান করেন৷ মূখ্য জমিদাতার নামানুসারে কলেজের নাম হয় "বনমালী কলেজ"৷ বহু বছর যাবৎ লোকালয়ের মধ্যে ও বাইরে উচ্চতর শিক্ষাদান ও আকাঙ্ক্ষাপুরণে এই কলেজঅশ্রেষ্ঠত্ব পেয়েছে৷
কলেজটি ১৬ নং জাতীয় সড়ক ও পাঁশকুড়া জংশন রেলওয়ে স্টেশন সংযোগকারী অংশে স্টেশনের দিকে অবস্থিত৷ হাওড়া–খড়্গপুর লাইনে হাওড়া জংশন রেলওয়ে স্টেশন থেকে ৭১ কিমি দূরে অবস্থিত স্টেশনটি একটি আদর্শ স্টেশন৷ ফলে কলেজটি রেলপথে সুগম্য এছাড়া ঘাটাল, কলকাতা ও অন্যান্য স্থান থেকে বাস পরিষেবাও রয়েছে৷
কলেজটি ভারতীয় বিশ্ববিদ্যালয় মঞ্জুরি কমিশন বা ইউজিসি দ্বারা অনুমোদিত৷ এছাড়াও এটি জাতীয় মূল্যায়ন ও প্রত্যয়ন পরিষদ বা এনএএসি দ্বারা প্রথম শ্রেণীর কলেজ হিসাবে স্বীকৃত৷
গোমতী নদী (উত্তরাখণ্ড)

গোমতী () সরযূ নদীর একটি শাখা নদী। নদীটি ভারতের উত্তরাখণ্ডের বৈজনাথ শহরের উত্তর-পশ্চিমে ভাটকোটের উঁচু এলাকায় উৎপত্তি লাভ করে। পরে এটি বাগেশ্বরে যেয়ে সরযূ নদীর সাথে মিলিত হয়েছে। তারপর দুই নদীর সম্মিলিত ধারা পঞ্চেশ্বরের দিকে অগ্রসর হয়ে সারদা বা কালী নদীর সাথে মিলিত হয়েছে।
গোমতী উপত্যকা, বৈজনাথের কাতুরি রাজার নামানুসারে কাতিয়ার উপত্যকা নামেও পরিচিত। গোমতী উপত্যকা কুমায়ুন অঞ্চলে একটি কৃষি প্রধান এলাকা গঠন করে। এই উপত্যকায় অবস্থিত প্রধান শহরগুলোর মধ্যে রয়েছে গরুড় ও বৈজনাথ।
আমিন গুইরি

আমিন ফেরিদ গুইরি (; জন্ম: ১৬ ফেব্রুয়ারি ২০০০; আমিন গুইরি নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লীগের শীর্ষ স্তর লীগ ১-এর ক্লাব নিস এবং ফ্রান্স অনূর্ধ্ব-২১ দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলে থাকেন।
২০০৭–০৮ মৌসুমে, ফরাসি ফুটবল ক্লাব আইল দাবোর যুব পর্যায়ের হয়ে খেলার মাধ্যমে গুইরি ফুটবল জগতে প্রবেশ করেছেন এবং পরবর্তীকালে বুর্গোয়্যাঁ-জায়িউ এবং লিওঁয়ের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৬–১৭ মৌসুমে, ফরাসি ক্লাব লিওঁ বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৪ মৌসুম অতিবাহিত করেছেন; লিওঁ বি-এর হয়ে তিনি ৩৩ ম্যাচে ১৪টি গোল করেছেন। মাঝে তিনি ২ মৌসুমের জন্য লিওঁয়ের মূল দলের হয়ে খেলেছেন। ২০২০–২১ মৌসুমে, তিনি প্রায় ৭ মিলিয়ন ইউরোর বিনিময়ে লিওঁ হতে নিসে যোগদান করেছেন।
২০১৬ সালে, গুইরি ফ্রান্স অনূর্ধ্ব-১৬ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন।
ব্যক্তিগতভাবে, গুইরি বেশ কিছু পুরস্কার জয়লাভ করেছেন, যার মধ্যে ২০১৭ উয়েফা ইউরোপীয় অনূর্ধ্ব-১৭ চ্যাম্পিয়নশিপের গোল্ডেন বুট জয় অন্যতম। দলগতভাবে, গুইরি এপর্যন্ত ১টি শিরোপা জয়লাভ করেছেন, যা তিনি লিওঁয়ের হয়ে জয়লাভ করেছেন।
আমিন ফেরিদ গুইরি ২০০০ সালের ১৬ই ফেব্রুয়ারি তারিখে ফ্রান্সের বুর্গোয়্যাঁ-জায়িউয়ে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি আলজেরীয় বংশোদ্ভূত।
গুইরি ফ্রান্স অনূর্ধ্ব-১৬, ফ্রান্স অনূর্ধ্ব-১৭, ফ্রান্স অনূর্ধ্ব-১৮, ফ্রান্স অনূর্ধ্ব-১৯, ফ্রান্স অনূর্ধ্ব-২০ এবং ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১৬ সালের ৪ঠা ফেব্রুয়ারি তারিখে তিনি নেদারল্যান্ডস অনূর্ধ্ব-১৬ দলের বিরুদ্ধে ম্যাচে ফ্রান্স অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। ফ্রান্স অনূর্ধ্ব-১৭ দলের হয়ে তিনি ২০১৭ উয়েফা ইউরোপীয় অনূর্ধ্ব-১৭ চ্যাম্পিয়নশিপে অংশগ্রহণ করেছেন; উক্ত প্রতিযোগিতায় তিনি ৫ ম্যাচে ৯ গোল করে গোল্ডেন বুট জয়লাভ করেছিলেন। একই বছরে তিনি ২০১৭ ফিফা অনূর্ধ্ব-১৭ বিশ্বকাপে অংশগ্রহণ করেছেন, তবে ১৬ দলের পর্বে তার দল স্পেন অনূর্ধ্ব-১৭ দলের কাছে ২–১ গোলের ব্যবধানে পরাজিত হয়েছিল; সেখানে তিনি ৪ ম্যাচে ৫ গোল করেছিলেন। ২০১৮ সালে তিনি ফ্রান্স অনূর্ধ্ব-১৯ দলের হয়ে ২০১৮ উয়েফা ইউরোপীয় অনূর্ধ্ব-১৯ চ্যাম্পিয়নশিপে অংশগ্রহণ করেছেন, উক্ত প্রতিযোগিতার সেমি-ফাইনালে তার দল ইতালি অনূর্ধ্ব-১৯ দলের কাছে ২–০ গোলের ব্যবধানে পরাজিত হয়ে উক্ত প্রতিযোগিতা থেকে বিদায় নিয়েছিল। তিনি উক্ত প্রতিযোগিতায় ৪ ম্যাচে ৪ গোল করেছিলেন। তিনি ফ্রান্স অনূর্ধ্ব-২০ দলের হয়ে ২০১৯ ফিফা অনূর্ধ্ব-২০ বিশ্বকাপে অংশগ্রহণ করেছেন, তবে ১৬ দলের পর্বে তার দল মার্কিন যুক্তরাষ্ট্র অনূর্ধ্ব-২০ দলের কাছে ৩–২ গোলের ব্যবধানে পরাজিত হয়ে উক্ত প্রতিযোগিতা হয়ে বিদায় নিয়েছিল; উক্ত প্রতিযোগিতায় তিনি ৪ ম্যাচে ৩ গোল করেছিলেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ফ্রান্স অনূর্ধ্ব-২১ দলে স্থান পেয়েছেন।
বাঁকুড়া (দ্ব্যর্থতা নিরসন)

বাঁকুড়া হল ভারতের পশ্চিমবঙ্গ রাজ্যের বাঁকুড়া জেলার একটি শহর ও পৌরসভা।
বাঁকুড়া নামটির মাধ্যমে নিম্নলিখিত ভৌগোলিক স্থানগুলিও বোঝায়:
উচ্চতম বাঁধের তালিকা

এটি বিশ্বের উচ্চতম বাঁধের একটি তালিকা। যে সকল বাঁধের উচ্চতা ১৩৫ মিটারের (৪৪৩ ফুট) বেশি তালিকায় সে সকল বাঁধ স্থান পেয়েছে।
পেশাগত বিদ্যা

পেশাগত বিদ্যা পরিভাষাটি দিয়ে এক বিশেষ ধরনের ব্যবহারিক ও আন্তঃশাস্ত্রীয় উচ্চশিক্ষায়তনিক পাঠ্যসূচীকে নির্দেশ করা হয়। সাধারণত যেসব প্রাপবয়স্ক কর্মরত ব্যক্তির এখনও কোনও উচ্চশিক্ষায়তনিক উপাধি নেই, যারা বিশ্ববিদ্যালয়ের পড়াশোনা পুরোপুরি সমাপ্ত করেননি বা যারা কোনও সহযোগী উপাধির অধিকারী, এবং যারা নিজেদের শিক্ষাগত যোগ্যতা বৃদ্ধির মাধ্যমে কর্মজগতে উন্নততর বেতন, পেশা পরিবর্তন, ইত্যাদিতে আগ্রহী, তাদের জন্য পেশাগত বিদ্যায় স্নাতক, স্নাতকোত্তর ও ডক্টরেট উপাধি প্রদান করা হয়। পেশাগত বিদ্যার সাথে সাধারণ বিদ্যার সাদৃশ্য আছে, তবে এটিতে ব্যবহারিক ও কারিগরি প্রশিক্ষণের উপরে বেশি জোর দেওয়া হয় এবং উদারপন্থী কলাবিদ্যার বিষয়গুলির উপরে কম জোর দেওয়া হয়। স্নাতকোত্তর পেশাগত বিদ্যা উপাধিগুলিতে সাধারণত গবেষণামূলক অভিসন্দর্ভের চেয়ে প্রতিবেদন বা প্রকল্প সংবলিত পাঠক্রম (কোর্স)-ভিত্তিক শিক্ষা দেওয়া হয়। মার্কিন যুক্তরাষ্ট্রের জাতীয় বিজ্ঞান ফাউন্ডেশন পেশাগত বিদ্যায় ডক্টরেট উপাধিকে পিএইচডি উপাধির সমতুল্য গণ্য করে।
নগেন্দ্রনাথ ঘোষ

নগেন্দ্রনাথের জন্ম ব্রিটিশ ভারতের অধুনা বাংলাদেশের বগুড়াতে। পিতা ভগবতীচরণ ঘোষ। তার স্কুলের পড়াশোনা কলকাতার ব্রাঞ্চ স্কুলে (বর্তমানের হেয়ার স্কুলে)। এরপর প্রেসিডেন্সি কলেজ ও বিলেতের মিডল টেম্পল স্কুলে শিক্ষাপ্রাপ্ত হন তিনি । ১৮৭৬ খ্রিস্টাব্দে ব্যারিস্টার হয়ে দেশে ফেরেন।
প্রথমে আইন ব্যবসা শুরু করেন, কিন্তু তেমন সফলতা অর্জন করতে পারেন নি। আইন ব্যবসায় অকৃতকার্য হয়ে অধ্যাপনা ও সংবাদপত্র সেবায় আত্মনিয়োগ করেন। ১৮৮২ খ্রিস্টাব্দে মেট্রোপলিটন ইনস্টিটিউশনের বর্তমানে বিদ্যাসাগর কলেজের অধ্যাপক ও পরে অধ্যক্ষ হন। তিনি "ল রিভিউ" পত্রিকা এবং "ইন্ডিয়ান নেশন" নামে ইংরাজী সাপ্তাহিক পত্রিকার আমরণ সম্পাদনা করেন। দীর্ঘ কুড়ি বৎসর তিনি কলকাতা বিশ্ববিদ্যালয়ের সদস্য ছিলেন। বাঙালিদের মধ্যে তিনিই প্রথম বিশ্ববিদ্যালয়ের ইংরাজী সাহিত্যের প্রধান পরীক্ষক হন এবং নতুন নিয়মানুযায়ী বিশ্ববিদ্যালয়ের কর্মনীতি রচনার দায়িত্ব সম্পন্ন করেন। তিনি কলকাতা মিউনিসিপ্যাল কর্পোরেশনের কমিশনার এবং কলকাতা পুলিশ আদালতের অবৈতনিক বিচারপতি ছিলেন। লর্ড কার্জনের সময় অগণতান্ত্রিক মিউনিসিপ্যাল আইনের প্রতিবাদে অন্যান্যদের সঙ্গে তিনিও সদস্যপদ ত্যাগ করেন। রাজনীতিতে মডারেট ও স্বায়ত্তশাসন ব্যবস্থার পক্ষপাতী ছিলেন তিনি। তার দর্শন ও জ্যোতিষশাস্ত্রে জ্ঞান ছিল।
শেষ জীবনে তিনি 'রাধা স্বামী সৎসঙ্গ' সম্প্রদায়ে যোগ দেন। তার রচিত গ্রন্থগুলি হল-
ছাত্রপাঠ্য পুস্তক কিছু রচনা করেছিলেন।
১৯০৯ খ্রিস্টাব্দের ৩ এপ্রিল ৫৫ বৎসর বয়সে তিনি প্রয়াত হন।
রামাপুরম, চেন্নাই

রামাপুরম দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এটি মাউন্ট-পুন্তমল্লী সড়কের ওপর গিণ্ডি থেকে তিন কিলোমিটার দূরে অবস্থিত৷ রামাপুরম বৃৃহত্তর মাদুরবায়লের অন্তর্গত৷
রামাপুরম চেন্নাই নগর নিগমের ১৫৫ নং ওয়ার্ড গঠন করে৷ তামিলনাড়ুর পূর্বতন মুখ্যমন্ত্রী এম. জি. রামচন্দ্রন এখানে বসবাস করতেন৷ এমজিআর গার্ডেনস নামে পরিচিত স্থানে বর্তমানে রয়েছে ড. এম. জি. আর. মূক ও বধির আবাসিক ও উচ্চ মাধ্যমিক বিদ্যালয়৷
রামাপুরমে রয়েছে ১০০ বছর পুরাতন আরসমরম মন্দির ও প্রিয় ২০০০ বছর পুরাতন মূর্তি বিশিষ্ট লক্ষ্মী নরসিংহ পেরুমাল মন্দির৷ এই লোকালয়ের চারিদিকে রয়েছে নেষবক্কম, গিণ্ডি, কলাজ্ঞ করুণানিধি নগর, মীনমবক্কম, বলসরবক্কম, মুঘলীবক্কম ও মিয়ট আন্তর্জাতিক হাসপাতাল৷
প্রশাসনিকভাবে কাঞ্চীপুরম জেলায় থাকাকালীন ২০০১ খ্রিস্টাব্দে রামাপুরমের জনসংখ্যা ছিল ৩৫,২৫১ জন, যার মধ্যে ৪৭ শতাংশ পুরুষ ও ৫৩ শতাংশ নারী৷ এই লোকিলয়ের গড় সাক্ষরতার হার ৭১ শতাংশ, যেখানে পুরুষ সাক্ষরতার হার ৮২ শতাংশ ও নারী সাক্ষরতার হার ৬১ শতাংশ৷ রামাপুরমে ছয় বছর অনূর্ধ্ব শিশু মোট জনসংখ্যার ১১ শতাংশ৷
লুডভিক জামেনহোফ

লুডভিক জামেনহোফ (১৫ ডিসেম্বর ১৮৫৯ - ১৪ এপ্রিল ১৯১৭) ছিলেন একজন চক্ষু চিকিৎসক, তিনি জীবনের অধিকাংশ সময়ই বসবাস করেছেন ওয়ারশতে। তিনি এসপেরান্তো ভাষার স্রষ্টা হিসাবে সর্বাধিক খ্যাত। এসপেরান্ত ভাষা হল পৃথিবীর সর্বাধিক প্রচলিত ও কথিত কৃত্রিম আন্তর্জাতিক ভাষা।
জমেনহোফ ১৮৭৩ সালে প্রথম এই ভাষাটির মূল ধারণা দাঁড় করান, তখন তিনি সবেমাত্র স্কুলে পড়াশোনা করতেন। যুদ্ধমুক্ত এক পৃথিবীর স্বপ্ন নিয়ে তিনি বড় হয়ে উঠেন। তিনি বিশ্বাস করতেন এই কৃত্রিম ভাষা দিয়েই এই পৃথিবী কে যুদ্ধমুক্ত করা যাবে। তিনি আরো বিশ্বাস করতেন সব মানুষকে এই ন্যায্য ও নিরপেক্ষ ভাষাটিকে ব্যবহার করার মাধ্যমে একটি ছাতার নিচে আনা সম্ভব হবে। বিংশ শতাব্দীর রক্তক্ষয়ী যুদ্ধ উপেক্ষা করে তিনি গড়ে তুলেছিলেন এই কৃত্রিম ভাষায় কথা বলা একটি জনগোষ্ঠী। মানব জীবনের বাস্তব ব্যবহার ও সাহিত্য সৃষ্টির মধ্য দিয়ে এই ভাষা সমৃদ্ধ হয়ে উঠেছিল অন্যান্য ভাষার মতই।
তার এই সাফল্যের জন্য ইউনেস্কো তার জন্মশতবার্ষিকীতে তাকে ২০১৭ সালের অন্যতম বিশিষ্ট ব্যক্তি হিসাবে নির্বাচিত করে।
বলসরবক্কম

বলসরবক্কম দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এটি মূলত পশ্চিম চেন্নাইয়ের একটি আবাসিক লোকালয়৷ পুন্তমল্লী থেকে ১৫ কিলোমিটার দূরে মাদুরবায়ল-পুন্তমল্লী তালুকদ্বয়ের সীমার মধ্যে চেন্নাইয়ের অন্যতম প্রধান সড়ক আর্কট রোডের ওপর এটি অবস্থিত৷ এটি মাদুরবায়ল বিধানসভা কেন্দ্রের অন্তর্গত৷ ২০১১ খ্রিস্টাব্দের অক্টোবর মাসে বলসরবক্কম পুরসভা চেন্নাই নগর নাগমের ১১ নং জোনের ১৪৯ ও ১৫২ নং ওয়ার্ডের অন্তর্ভুক্ত হয়৷
দ্বিতীয় বিশ্বযুদ্ধ চলাকালীন বলসরবক্কমে প্রথম পরিকল্পিত আবাসিক উপনীবেশ তৈরির পরিকল্পনা গ্রহণ করা হয়৷ এর পূর্বে এটি মাদ্রাজ প্রেসিডেন্সির চিঙ্গলপৎ জেলার সঈদাপেট তালুকের একটি ছোট গ্রাম ছিল৷ দুর্গম হওয়ার কারণে ১৯৮০ অবধি এখানে ধীরগতিতে উন্নতি সাধন হতে থাকে৷ আর্কট রোডের প্রান্তবর্তী হওয়ার তৎপরবর্তীকালে উন্নয়নে গতি আসে৷
বলসরবক্কম লোকালয়কে কেন্দ্র করে রয়েছে আলবক্কম, রামাপুরম, পোরূর ও আলোয়ারতিরুনগর৷
২০১১ খ্রিস্টাব্দে ভারতের জনগণনা অনুসারে বলসরবক্কমে জনসংখ্যা ছিল ৪৭,৩৭৮ জন৷ প্রতি হাজার পুরুষে নারী ১০০৪ জন৷ ছয় বছর অনূর্ধ্ব শিশু সংখ্যা ৪,৬৯৬ জন, যার মধ্যে শিশুপুত্র ২,৪৩৯ ও শিশুকন্যা ২,২৫৭ জন৷ তফসিলি জাতি ও তফসিলি উপজাতি সংখ্যার অনুপাত মোট জনসংখ্যাহ ৭.০১ ও ০.০৯ শতাংশ৷ বলসরবক্কমের সাক্ষরতার হার ৮৬.৩৯ শতাংশ৷ পুরসভায় মোট পরিবার সংখ্যা ১২,২৭৮টি৷ মোট শ্রমজীবীর সংখ্যা ১৮,৪৮৫ জন, যার মধ্যে কৃষক ১১৭ জন, মূল কৃষিজীবী ৭৫ জন গৃহস্থলী সংক্রান্ত শ্রমজীবী ৩৩৮ জন, অন্যান্য শ্রমজীবী ১৬,৩৭৯ জন। মোট প্রান্তিক শ্রমজীবী সংখ্যা ১,৫৭৬ জন, যার মধ্যে প্রান্তিক কৃষক ২৯ জন, প্রান্তিক কৃষিজীবী ১৪ জন, প্রান্তিক গৃহস্থলী সংক্রান্ত শ্রমজীবী ৫৮ জন, অন্যান্য প্রান্তিক শ্রমজীবী ১,৪৭৫ জন।
মুঘলীবক্কম

মুঘলীবক্কম দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ মাউন্ট-পুন্তমল্লী সড়কের ওপর চেন্নাই সেন্ট্রাল থেকে ১৬ কিলোমিটার দক্ষিণ-পশ্চিম দিকে অবস্থিত৷ এই লোকালয়ের চতুর্দিকে রয়েছে পোরূর, মীনমবক্কম, রামাপুরম, মৌলিবক্কম, মনবক্কম ও কোলবক্কম৷ চেন্নাই আন্তর্জাতিক বিমানবন্দর রয়েছে পার্শ্ববর্তী মীনমবক্কমে৷ ৬ কিলোমিটার দূরত্বে রয়েছে নিকটতম গিণ্ডি রেলওয়ে স্টেশন৷ দুই কিলোমিটার দূরত্বে রয়েছে পোরূর জংশন ও পাঁচ কিলোমিটারের মধ্যে রয়েছে কাতিপারা জংশন৷
মুঘলীবক্কমের স্থানীয় উচ্চারণ মুগলিবাক্কম বা মুগলিভাগম৷ এই শব্দে উৎস নিয়ে মত বিরোধ থাকলেও সর্বাধিক প্রচলিত মতবাদ অনুসারে মুঘলদের থেকে এই নামটি এসে থাকতে পারে৷ সপ্তদশ শতাব্দীর শেষার্ধে ও অষ্টাদশ শতাব্দীতে নিকটস্থ পুন্তমল্লীতে মুঘলদের গড় ছিল৷
প্রতিবছর পোরূর হ্রদের জমা জল থেকে মুঘলীবক্কম ও মনবক্কম প্লাবিত হয়৷ রেসিডেন্ট ওয়েল ফেয়ার এসোসিয়েশন হ্রদ থেকে মৌলিবক্কম, মুঘলীবক্কম, মাধনগর, রাজেশ্বরী এভিনিউ ও মহালক্ষ্মনগর হয়ে মনবক্কম খাল অবধি একটি নিকাশি নিরামাণের প্রস্তাব দেয়৷ এই খাল পূর্বে ৪০ ফুট প্রস্থবিশিষ্ট ছিল ও পোরূর হ্রদের অতিরিক্ত জল আদিয়ার নদীতে নিকাশিত করত৷ কিন্তু বর্তমানে এই খাল সংকীর্ণ হওয়ায় সমস্যা দেখা গিয়েছে৷
ডিম্বকমূল

ডিম্বকমূল ( ; থেকে গ্রিক "শিলাবৃষ্টি"; বহুবচন "chalazas" বা "chalazae," ) পাখি এবং সরীসৃপের ডিমের ভিতরের কাঠামো এবং উদ্ভিদ ডিম্বকের অংশ। এটি বৃহৎ কাঠামোর মধ্যে কুসুম বা নিউসেলাসকে ধরে রাখে।
বেশিরভাগ পাখির ডিম (সরীসৃপ নয়) মধ্যে, ডিম্বকমূল টিস্যুর দুটি সর্পিল ব্যান্ড যা সাদা (অ্যালবুমিন) মাঝখানে কুসুম ধরে রাখে। ডিম্বকমূলের কাজ হচ্ছে কুসুমকে ধরে রাখা। বেকিংয়ের সময়, ডিম্বকমূল মাঝেমধ্যে একটি অভিন্ন গঠন নিশ্চিত করার জন্য অপসারণ করা হয়।
উদ্ভিদের ডিম্বকে, ডিম্বকমূলটি ডিম্বকরন্ধ্রের বিপরীতে অবস্থিত। এটি সেই টিস্যু যেখানে বহিঃআবরণ এবং নিউসেলাস পরস্পর যুক্ত হয়। উদ্ভিদ থেকে পুষ্টি উপাদান ডিম্বকনাড়ী এবং বাইরের আবরণের ভাস্কুলার টিস্যুর মাধ্যমে ডিম্বকমূলের মাধ্যমে নিউসেলাসের মধ্যে ভ্রমণ করে। একটি সপুষ্পক ফুল গাছে ডিম্বকের ভিতরে ভ্রূণথলি বিকাশের সময়, ডিম্বকমূল প্রান্তের তিনটি কোষ "প্রতিপাদ কোষে" পরিণত হয়।
বেশিরভাগ সুপুষ্পক উদ্ভিদে, পরাগ টিউব নিষিক্তকরণের জন্য (পরোগ্যামি) জন্য ডিম্বকের ডিম্বকরন্ধ্রের মাধ্যমে ডিম্বকে প্রবেশ করে। ডিম্বকমূলীয় নিষিক্তকরণে, পরাগটিউবগুলি ডিম্বকরন্ধ্রের পরিবর্তে ডিম্বকমূলের মধ্য দিয়ে ডিম্বকে প্রবেশ করে। ডিম্বকমূলীয় প্রবেশগামিতা("চালজোগ্যামি") প্রথম মেলকিউর ট্রিউব কর্তৃক ক্যাসুয়ারিনাসি পরিবারের একচ্ছত্র উদ্ভিদ প্রজাতিতে আবিষ্কৃত হয়, কিন্তু তারপর থেকে অন্যদের মধ্যেও দেখা যায়।উদাহরণস্বরূপঃ পেস্তা এবং আখরোটে।
উধার কি জিন্দেগি

উধার কি জিন্দেগি (বাংলা অর্থ: ঋণের জীবন) হিন্দি ভাষার একটি ভারতীয় চলচ্চিত্র। চলচ্চিত্রটি তেলুগু "সীতারমাইয়া গারি মানাভারালু" চলচ্চিত্রের পুনর্নির্মাণ। কে ভি রাজু’র পরিচালনায় এবং রাজেশ মিশ্র'র প্রযোজনায় তৈরি এই চলচ্চিত্রটি ১৯৯৪ সালে মুক্তি পায়। এ চলচ্চিত্রে কাজল তার অভিনয়ের জন্য শ্রেষ্ঠ অভিনেত্রী বিভাগে বাংলা চলচ্চিত্র সাংবাদিক সমিতি পুরস্কার অর্জন করেন। ছবির গুরুত্বপূর্ণ চরিত্রে অভিনয় করেন জিতেন্দ্র, মৌসুমি চ্যাটার্জি ও কাজল।
এটি কাজলের দ্বিতীয় মুক্তিপ্রাপ্ত চলচ্চিত্র ছিল। তরুণী কাজলের চরিত্রটিই ছবির প্রধানতম চরিত্র। একটি মর্মস্পর্শী করুণ কাহিনী আশ্রয় করে নির্মিত জিতেন্দ্র, মৌসুমি ও কাজলের নিপুণ অভিনয় সমৃদ্ধ এ ছবি দর্শকপ্রিয় হয়। ছবির গানগুলো বেশ জনপ্রিয়। গান লিখেছেন সমীর। সমালোচকগণও ছবিটির উচ্চ প্রশংসা করেছেন।
ধনী ও সম্পদশালী সীতারাম কঠোর কর্তৃত্ববাদীর মতো তাঁর পরিবার চালান। তিনি তাঁর একমাত্র ছেলে বাসুদেবের বিয়ে স্থির করেন তাঁর প্রতিবেশী ও ঘনিষ্ঠ বন্ধুর কন্যার সঙ্গে। মেডিক্যাল কলেজে পড়ুয়া ছাত্র বাসুদেব ভালোবাসে সুমন নামে তারই এক সহপাঠিনীকে। বাবার পছন্দকরা মেয়েকে বিয়ে করতে অপারগতা জানায় বাসু। ছেলের পছন্দানুযায়ী বিয়ের আয়োজন করা হয় বাড়িতে। বিয়ের সকল আনুষ্ঠানিকতা ঠিকভাবে সম্পন্ন হয়। পরিবারের সবাই এ বিয়ে মেনেও নেয়। কিন্তু বিয়ের পরে বাবা বাসুদেবকে বাড়িতে স্থান দেন না, এবং নিজের উপায় নিজেকেই দেখতে বলেন। বাবার এ কঠোর মনোভাব পরিবারে অশুভ ফল ডেকে আনে। বাসু ও সুমন দম্পতি বাড়ি ত্যাগ করে এবং কিছুদিন পর আমেরিকায় চলে যায়। তবে তাদের এ মনোভাব ছিল যে, বাবা অভিমান ভুলে যখনই ডাকবেন, তারা বাড়ি ফিরে আসবে। কয়েক বছর পর সীতারাম আমেরিকা থেকে পুত্রের চিঠি পেয়ে জানতে পারেন যে, পুত্র ও পুত্রবধূ তাদের দেখতে দেশে আসছে। এতদিন পরে পুত্র ও পুত্রবধূর সঙ্গে মিলিত হবার আশায় অধীর অপেক্ষায় থাকেন সীতারাম। কিছুদিন পরে সীতারাম দেখেন তাঁর পুত্র ও পুত্রবধূ না এসে তাদের কন্যা সীতাকে দেশে পাঠিয়েছে। সীতার কাছে জানতে পারেন, তারা ব্যস্ততার জন্য আসতে পারেনি। বাবা সীতারাম এতে প্রচণ্ড রেগে যান। পুরানো ক্ষত আবার কাঁচা হয়ে ওঠে। নাতনি সীতাকে দাদা সীতারাম আন্তরিকভাবে গ্রহণ করেন না। নাতনি সীতা আমেরিকা থেকে তার বাবার পাঠানো উপহার দাদাকে দিতে যায়, কিন্তু দাদা গোঁ ধরে বসেন যে, ছেলে ও ছেলেবউ নিজে এসে না দিলে উপহারটি নেবেন না। একদিন সীতারাম ও তার স্ত্রী জানতে পারেন পুত্র ও পুত্রবধূ দেশে আসতে না পারার আসল কারণ ব্যস্ততা নয়, বরং এক সড়ক দুর্ঘটনায় তারা মারা গেছে। হাসপাতালে মৃত্যুর আগে বাসু কন্যা সীতাকে দাদা-ঠাকুমার কাছে ফিরে যেতে বলেছিল, আর বলেছিল যেন তাদের মৃত্যুর কথাটা দ্রুত না জানায়, কারণ এতে তার বাবামা হয়তো আঘাতটি সামলাতে পারবে না। যখন তারা মৃত্যুর কথাটা জেনে গেল, তখন মা আর সইতে পারলেন না।
এই চলচ্চিত্রটি ১৯৯১ সালের তেলুগু "সীতারমাইয়া গারি মানাভারালু" চলচ্চিত্রের পুনর্নির্মাণ। শুরুতে এই চলচ্চিত্রটির শিরোনাম ছিল "কাগজ কি গুদিয়া"। ডেকান হেরাল্ডের সাংবাদিক পিয়ালী বন্দ্যোপাধ্যায়ের তথ্য অনুযায়ী, ছবিটির শুটিং হায়দ্রাবাদে হয়।
আনন্দ-মিলিন্দ চলচ্চিত্রের সাউন্ডট্র্যাক রচনা করেন। গানগুলি লিখেন সমীর। "থোরী হাঁসি হ্যায়" গানটি ব্যাপকভাবে জনপ্রিয়তা পায়।
নাকাশীপাড়া

নাকাশিপাড়া অবস্থান ।
নদীয়া জেলা বেশিরভাগ অংশে হুগলি নদী এর পূর্বে অবস্থিত পলল সমভূমি, যা স্থানীয়ভাবে ভাগীরথী নামে পরিচিত। জলাঙ্গী, চূর্ণী এবং ইছামতীর মতো বিতরণকারীরা পলল সমভূমিগুলি কেটে ফেলেছে। এই নদীগুলি রঞ্জিত হয়ে যাওয়ার সাথে সাথে বন্যা একটি পুনরাবৃত্তি বৈশিষ্ট্য। 
কৃষ্ণনগর সদর মহকুমা, মানচিত্রে উপস্থাপিত, পশ্চিমে ভাগীরথী রয়েছে, পূর্ব বর্ধমান জেলা ভাগীরথী নদীর তীরে বরাবর দীর্ঘ প্রসারিত অনেকগুলি জলাবদ্ধতা রয়েছে। ভাগীরথী এবং জলঙ্গী এর মধ্যবর্তী অঞ্চলটি মহকুমার মধ্য দিয়ে প্রবাহিত হয়েছে, এটি কালেন্তর নামে পরিচিত, এটি কালো মাটির মাটির নিচু পথ tract মহকুমার একটি বড় অংশ কৃষ্ণনগর-শান্তিপুর সমভূমি গঠন করে, যা জেলার কেন্দ্রীয় অংশ দখল করে থাকে। জালঙ্গী মহকুমার মধ্য দিয়ে প্রবাহিত হওয়ার পরে ডানদিকে ঘুরে ভাগীরথীতে যোগ দেয়। দক্ষিণ-পূর্বে, চূর্ণী কৃষ্ণনগর-সান্তিপুর সমতলকে রানাঘাট-চাকদহ সমভূমি থেকে পৃথক করে। পূর্ব বাংলাদেশ এর সাথে সীমানা গঠন করে।
নকশিপাড়া থানার সীমানা নাকাশিপাড়া (সমষ্টি উন্নয়ন ব্লক) এর এখতিয়ার রয়েছে।
চন্দ্রবর্মণ

চন্দ্রবর্মণ (খ্রিস্টীয় চতুর্থ শতাব্দী) ছিলেন প্রাচীন বঙ্গের পুষ্করণা রাজ্যের একজন রাজা। এই রাজ্যটি অধুনা পশ্চিমবঙ্গের বাঁকুড়া জেলা থেকে বাংলাদেশের ফরিদপুর জেলা পর্যন্ত ভূখণ্ড জুড়ে বিস্তৃত ছিল। গুপ্ত সাম্রাজ্যের উত্থানের অব্যবহিত পূর্বে এই রাজ্যটি স্থাপিত হয়েছিল এবং এটি পূর্ববঙ্গের (অধুনা বাংলাদেশ) সমতট রাজ্যের পশ্চিমে অবস্থিত ছিল।
চন্দ্রবর্মণ ছিলেন রাজা সিংহবর্মণের পুত্র। তিনি তাঁর রাজ্য পূর্ব দিকে অধুনা বাংলাদেশের ফরিদপুর জেলা পর্যন্ত বিস্তৃত করেন। ৩১৫ খ্রিস্টাব্দে চন্দ্রবর্মণ প্রাচীন চন্দ্রদ্বীপের সমুদ্রবন্দর ও শাসনকেন্দ্র নব্যাবকাশিকার অঞ্চল জয় করে ৩০ ফুট উঁচু একটি মাটির দুর্গ (“কোট”) নির্মাণ করেন। এই দুর্গপ্রাচীরের দৈর্ঘ্য পূর্ব-পশ্চিমে ছিল ৪.৪৫ কিলোমিটার ও উত্তর-দক্ষিণে ছিল ৩ কিলোমিটার। দুর্গটি পরিচিত ছিল “চন্দ্রবর্মণ কোট” নামে এবং দুর্গপ্রাচীরের রক্ষকদের বলা হত “কোটপাল”। অধুনা বাংলাদেশের গোপালগঞ্জ জেলার অন্তর্গত কোটালীপাড়া শহরটির নামের উৎপত্তি ঘটে এই “কোট” বা “কোটপালে”র নামানুসারে।
গুপ্ত সম্রাট সমুদ্রগুপ্তের এলাহাবাদ প্রশস্তি অনুযায়ী, সমুদ্রগুপ্ত চন্দ্রবর্মণকে পরাজিত করেছিলেন এবং তারপরেই এই অঞ্চল গুপ্ত সাম্রাজ্যের অন্তর্ভুক্ত হয়েছিল:
অপরপক্ষে মালোয়ার মন্দসাউরে প্রাপ্ত শিলালিপিতেও চন্দ্রবর্মণের নাম পাওয়া যায়।
চন্দ্রবর্মণের পরাজয় বাংলায় গুপ্ত সার্বভৌমত্বের পথ সুগম করে।
ওয়েভস

যুক্তরাষ্ট্র নৌবাহিনী সংরক্ষিত নারী শাখা (ইংরেজিতে Women Accepted for Volunteer Emergency Service বা সংক্ষেপে WAVES) ছিলো দ্বিতীয় বিশ্বযুদ্ধ চলাকালে নারী নাবিক দ্বারা গঠিত যুক্তরাষ্ট্র নৌবাহিনীর একটি শাখা। ১৯৪২ সালের ২১শে জুলাই মার্কিন যুক্তরাষ্ট্রের সেনেট নারীদের নৌবাহিনীতে ঢোকার অনুমোদন দেয় এবং এই সংক্রান্ত কাগজে রাষ্ট্রপতি ফ্রাঙ্কলিন ডি. রুজভেল্ট স্বাক্ষর করেন ৯ দিন পর অর্থাৎ ৩০শে জুলাই। খুব দ্রুত নারীদের নাবিক হিসেবে নিয়োগ প্রদানের প্রক্রিয়া শুরু হয়ে যায়। ওয়েভস মূলত মার্কিন যুক্তরাষ্ট্র সেনাবাহিনীর মহিলা সৈন্য শাখার মতো সামরিক বাহিনীর একটি সাহায্যকারী প্রতিষ্ঠান হিসেবে গড়ে তোলা হয়েছিলো। এই ওয়েভস প্রতিষ্ঠানটির প্রথম পরিচালক ছিলেন মিলড্রেড এইচ. ম্যাকআফে যিনি ১৯৪২ সালে মার্কিন নৌবাহিনীতে সরাসরি লেফটেন্যান্ট কমান্ডার পদবিতে যোগ দেন, তিনি মূলত একজন প্রশাসনিক স্টাফ কর্মকর্তা হিসেবে যোগ দিয়েছিলেন এবং ক্যাপ্টেন পদবিতে অবসরপ্রাপ্ত হয়েছিলেন।
যারা নারী নাবিক হিসেবে যোগ দিতে ইচ্ছুক তাদেরকে উচ্চ বিদ্যালয় উত্তীর্ণ কিংবা ডিপ্লোমা প্রশিক্ষণ ধারী হতে হতো আর কর্মকর্তাদেরকে বিশ্ববিদ্যালয় স্নাতক হতে হতো। নারী নাবিকরা সর্বোচ্চ পদোন্নতি পেতেন আর কর্মকর্তারা সর্বোচ্চ ক্যাপ্টেন পর্যন্ত উঠতে পারতেন।
১৯৪৫ সালে সংগঠনটি ভেঙে দিয়ে মার্কিন নৌবাহিনীর মূল ধারায় নারীরা যুক্ত হয়ে যান এবং নতুন করে নারীদেরকে তখন পুরুষদের সঙ্গে প্রশিক্ষণ নিতে হয়। মোট ৮৬,০০০ নারী নাবিক দ্বিতীয় বিশ্বযুদ্ধে নৌবাহিনীতে কাজ করেন।
ওয়েভস নারীরা যুক্তরাষ্ট্র নৌবাহিনীর ৯০টি ঘাঁটিতে কাজ করার সুযোগ পেয়েছিলেন। ১৯৪৪ সালের সেপ্টেম্বর মাসে ওয়েভস নারীদেরকে মার্কিন ভূখণ্ডের বাইরে কাজ করার অনুমতি দেওয়া হয়। ওয়েভস অফিসাররা ডাক্তার, বিচারক, প্রকৌশলী, শিক্ষক এবং ধর্মীয় যাজক হিসেবে কাজ করার অনুমতি পেতেন। নারী নাবিকদের কাজ ছিলো করণিকের দায়িত্ব পালন, ডাক্তারের সহকারী হিসেবে দায়িত্ব পালন এবং স্টোর কিপারের দায়িত্ব পালনের কাজ, এছাড়াও জাহাজের ইঞ্জিন, এবং নৌ উড্ডয়ন শাখায় বিমানের ইঞ্জিন ঠিক করার দায়িত্বও নারী নাবিকরা পালন করেছিলেন।
ওয়েভস কর্মকর্তাদের প্রশিক্ষণ ম্যাসাচুসেটস অঙ্গরাজ্যের নর্থঅ্যাম্পটনের স্মিথ কলেজে হতো। নারী নাবিকদের প্রশিক্ষণ হতো ওকলাহোমা এ অ্যান্ড এম কলেজ, ইন্ডিয়ানা বিশ্ববিদ্যালয় এবং উইসকনসিন-ম্যাডিসন বিশ্ববিদ্যালয়তে।
ওয়েভস নারীরা পুরুষদের মতো একই দায়িত্ব পেতেন শুধু তাদের পোশাক ভিন্ন ছিলো তারা ঘাঘরা পরতেন কিন্তু মূল সামরিক দায়িত্ব পালনের সময় তাদেরকে পুরুষদের মতো শার্ট-প্যান্ট পরতে হতো উদাহরণস্বরূপ জাহাজের যন্ত্র মেরামত করার সময় তাদেরকে পুরুষদের মতো পোশাক পরতে হতো।
১৯৪৬ সালে এই সংস্থাটি ভেঙে দিয়ে সকল নারী নৌ সদস্যকে পুরুষ নৌ সদস্যদের সঙ্গে যুক্ত করে দেওয়া হয়; তখন থেকে নারীরা যুক্তরাষ্ট্র নৌবাহিনীর মূলধারায় পুরুষ নৌ সদস্যদের সঙ্গে যোগদানের অনুমতি পান।